Nr. 16
30. jaanuar 2012

HTG INFO

Juhtkond tänab
•	õpetajaid Marcus Hildebrandti, Ülle Hüva, Ülle Keerbergi, Hele Kiiselit, Mall Mattot, Ene Nõlvak-Donohoed, Aive Rootsi, Ehtel Timakut õpilaste konkurssideks ettevalmistamise eest;
•	humanitaaride õpilaskonverentsil  korraldajat õpetaja Mall Mattot, konverentsil esinenud vilistlasi, õpilasi ning nende juhendajaid;
•	kunstiringi juhendajat Mari Jõgistet ja kõiki kunstiringi õpilasi aastanäituse eest koolimaja II korrusel.
Õppetöö
•	Vastu tulles õpilaste soovile, toimub IV ja V perioodil neljapäeviti ja reedeti 7.-8. tunni ajal robootika valikkursus. Soovijatel palutakse registreeruda õpetaja Siim Oksa juures hiljemalt 3. veebruariks. Kursusest on osa võtma oodatud huvilised õpilased kõikidest õppeharudest.
•	Rahvusvahelise majanduse valikkursuse eeloleva nädala loengute teemad on
neljapäeval, 2.02 „Globaliseerumine ja tööturg“. Lektor Tartu Ülikooli prof. Raul Eamets. Loeng on kasulik eesti keele, ajaloo ja ühiskonnaõpetuse eksamiks valmistujatele;
reedel, 3.02 „Välismajandustegevuse kajastumine riigi maksebilansis“. Lektor Tartu Ülikooli dots. Eve Parts.
Loengud toimuvad 7.-8. tunni ajal auditooriumis (221).
•	Selle perioodi viimased õnnetunnid toimuvad 
kolmapäeval, 1.02 kell 15.40 ruumis 107 ja neljapäeval, 9.02 kell 15.40 (90 minutit) ruumis 107.
•	Tartu Ülikooli teaduskool pakub 11. – 12. klassi õpilastele veebipõhist kursust „Tunne iseennast: praktiline sissejuhatus individuaalsete erinevuste psühholoogiasse I“. Kursus toimub 6. veebruarist – 30. aprillini 2012. Kursusel osalemisest huvitatud õpilastel palutakse tänase päeva (30. jaanuar) jooksul ühendust võtta Anti Alasiga.
•	3. veebruaril osalevad õpetajad Age Salo ja Ülle Seevri täiendkoolitusel, õpetaja Siim Oks sõidab õpilastega Tallinna Reaalkooli.
Muudatused tunni- ja ruumiplaanis
reede, 3.02
12.b	1.-2. tund matemaatika õp. Ü. Hüva - 136
11.a	3.-4. 1.-2. tund keemia õp. E. Paabo – 217
11.c	1.-2. tund keemia õp. E. Paabo – 217
3.-4. tund füüsika õp. J. Paaver – 202
11.e	3.-4. tund kirjandus õp. H. Tering – 105
5.-6. tund füüsika õp. J. Paaver - 202
12.e	5.-6. tund eesti keel õp. T.Pluum -102
10.b	1.-2. tund kirjandus õp. T. Pluum - 102
12.d	3.-4. tund matemaatika õp. Ü. Hüva - 136
10.a	5.-6. tund matemaatika õp. Ü. Hüva – 136
10.c	1.-2. tund matemaatika õp. K. Orav-Puurand - 227
10.e	5.-6. tund matemaatika õp. K. Orav-Puurand - 227
MAJ3	7.-8. tund jääb ära
esmaspäev, 06.02
11.c	7.-8. tund keemia õp. E. Paabo – 217
Teated
•	Esmaspäeval, 30. jaanuaril kell 16.00 ruumis 107 esineb käitumisteaduste huviringis Eesti ainus militaarpsühholoogia PhD kraadi omanik, Kaitseväe Ühendatud Õppeasutuste Rakendusuuringute Keskuse teadur, kapten Merle Parmak. Juttu tuleb sõja- ja sõjaväepsühholoogiast ja sõjaväelaste argipäevast Afganistanis, Kosovos ja Bosnias.
•	Esmaspäeval, 30. jaanuaril kell 16.00 ruumis 141 tutvustab õppimisvõimalusi 10. ja 11. klasside õpilastele OÜ Autosõit.
•	Teisipäeval, 31. jaanuaril räägib ajalooringis vilistlane Madis Hurt meditsiiniajaloost. Kõik huvilised on oodatud kell 15.45 ruumi 141.
•	Kolmapäeval, 1. veebruaril on loomingulise õhtu külaline näitleja Mairi Jõgi, kes räägib improviseerimisest. Mairi on lõpetanud Viljandi Kultuuriakadeemia ja kuulub Eesti Improteatri koosseisu. Olete oodatud kell 18.00 kooli muuseumisse.
•	Neljapäeval, 2. veebruaril peab 5.-6. tunni ajal aulas kõikidele 10. klasside õpilastele Tartu rahulepingu sõlmimise aastapäevale pühendatud loengu kooli vilistlane Trivimi Velliste.
•	Neljapäeval, 2. veebruaril 7.-8. tunni ajal toimub aulas tööõigusalane loeng. Esineb Tööinspektsiooni tööinspektor-jurist Neenu Pavel.
Õpilased
•	10.b klassist lahkus Rando Mändar, kes asus õppima Tartu Kivilinna gümnaasiumisse.
•	27. jaanuaril toimus d-klasside akadeemiline öö. Eetikaõppejõud Meego Remmeli kahetunnine loeng teemal „Väärtuseetika“ haaras kõiki kaasa mõtlema ja kaasa rääkima. Öiste tundide sisuks olid seltskondlikud mängud, fotojaht, saalihoki ja meeleolukas d11 ristimine „deelasteks“ koolimaja keldris.
Õpetajad
•	Neljapäeval, 2. veebruaril algab kell 15.40 õppenõukogu koosolek, kus kinnitatakse õpilaste eksamivalikud.
•	Reedel kohtuvad HTG ja Tallinna Reaalkooli õpilased ning õpetajad sõbrapäeva üritustel Tallinna Reaalkoolis. Õpilaste esindusega koos sõidavad Tallinna direktor Ott Ojaveer, õppealajuhataja Aime Punga, huvijuht Uve Saar, arendusjuht Anti Alasi, näiteringi juhendaja Liisa Tagel ja õpetaja Siim Oks.
Olümpiaadid
•	27. jaanuaril toimunud Tartu linna 10.-11. klasside õpilaste inglise keele olümpiaadil saavutas Kaarel Viikna (10.a) esimese koha, Henn Kumar (10.c) üheksanda koha. Osalejaid oli 39.
•	27. jaanuaril toimunud saksa keele olümpiaadi piirkonnavoorul (10 osalejat) olid meie õpilaste tulemused järgmised: 
1. Elis Kusma (12.d) 
2. Randon Värsi (11.d) 
3.- 4. Allan Kustavus (12.c)
9. Anni Adamson (10.d)
Vabariiklikku vooru, mis toimub Tartu Ülikoolis, on kutsutud Elis Kusma ja Randon Värsi.
•	28. jaanuaril toimus matemaatikaolümpiaadi piirkonnavoor. Meie kooli parimad:
10. klass (59 osavõtjat)
1. Kaur Kristjuhan (10.b)
2. Siim Sammul (10.b)
3. Liisi Metsoja (10.a)
4. Mariliis Jukk (10.b)
5.-8. Ruti Kirikmäe (10.a)
5.-8. Liisu Miller (10.a)
5.-8. Carl-Thomas Piller (10.a)
5.-8. Taavet Kutsar (10.b)
9.-10. Tuule Sõber (10.b)
9.-10. Martin Kabanen (10.a)
11. klass (38 osavõtjat)
1. Ants-Oskar Mäesalu (11.b)
2.-3. Sander Tars (11.b)
5. Remi Leopard (11.b)
6. Els Heile (11.b)
10.-11. Kristjan Martin Kirjanen
12. klass (25 osavõtjat)
1. Eva-Lotta Käsper (12.c)
2.-5. Kaur Karus (12.b)
2.-5. Jaagup Repän (12.a)
2.-5. Kaspar Kesli (12.b)
2.-5. Kristiina Sakarias (12.a)
7. Taavi Adamson (12.a)
8. Edgar Tarelkin (12.a)
9.-11. Tuuli Lõhmus (12.a)
9.-11. Laura Kasearu (12.a)
9.-11. Heiki Ojasild (12.a)
•	10.a klassi õpilane Ruti Kirikmäe võitis  üheksa osaleja konkurentsis piirkondliku muusikaolümpiaadi.
Konkursid
•	Kooli PowerPointi esitluse malli loomise konkurss on lõppenud. Täname osalejaid Leelo Randa (12.d) ja Kristjan Kalvet (10.d).
•	Eelmisel nädalal toimunud kooli kõnevõistlusel otsustati, et ülelinnalisele kõnevõistlusele lähevad meie kooli esindama Keidi Kõiv 11.a ja Margus Punga 12.d klassist.
•	Euroopa komisjon ja MTÜ Eesti Roheline Liikumine kutsuvad õpilasi ja õpetajaid osa võtma energiasäästmise konkursist U4Energy. Konkursi eesmärgiks on tõsta energiaefektiivsuse ja -säästmise teadlikkust ning anda võimalus koolilastele ja õpetajatele koos konkureerida teiste Euroopa koolidega parima energiasäästliku kooli auhinnale. Konkursi tähtaeg on 16. mai. Info http://www.roheline.ee/content/view/448/99/lang,et või füüsikaõpetajatelt.
•	Euroopa Parlamendi saadiku Tunne Kelami büroo kuulutab koostöös Euroopa Parlamendi Infobürooga välja esseekonkursi koolinoortele teemal „Poeet ei pruugi olla Sa, kuid kodanik pead olema...“ (Nikolai Nekrassov). Konkursile saadetavad esseed peavad olema 4000 kuni 7000 tähemärki pikad ning laekuma hiljemalt 15.03.2012 e-aadressile eptallinn@europarl.europa.eu märksõnaga "esseekonkurss". Info eesti keele õpetajatelt.
•	Euroopa Parlamendi Infobüroo Eestis kutsub eelmisel aastal Eestis läbiviidud noorteprojekte kandideerima Karl Suure Euroopa noorteauhinnale 2012. Taotluse esitamise tähtaega on pikendatud 13. veebruarini 2012. Info arendusjuht Anti Alasilt.
Õpilaskogu
•	Õpilaskogu teatab, et tulemas on järgmised õpilaskogu presidendi valimised. Õpilaskogu presidendil on ainulaadne võimalus anda oma panus koolielu korraldamisse ja organiseerida õpilaskogu tegevust. Kõigil presidendiks kandideerijail palub õpilaskogu saata kandideerimissoovi aadressil oov@htg.tartu.ee.
Humanitaarsuuna konverents
26. jaanuaril toimus HTG humanitaarsuuna konverents. Külalisesinejateks olid Eesti Ekspressi ja ERRi ajakirjanik Mart Zirnask (vilistlane aastast 2003), kes esines teemal „Kirjutamine on töö“, ja kirjandusteadlane ning tõlkija, kirjandusfestivali PrimaVista programmijuht Marja Unt (vilistlane aastast 2000), kes andis ülevaate Tartu kirjandussündmustest. Humanitaarpraktikast kõnelesid Triin Luha ja Katrin Helena Kuslap (12.d; HTG tegevusest UNESCO koolide võrgustikus), Liis Veski ja Martin Teder (12.e; loomingulistest õhtutest), Sigrid Sitnikov ja Uku Lilleväli (12.d, 12.e; heategevuspäevast HTG-s), Jorma Kütt ja Margus Punga (12.d; HTG traditsioonidest läbi fotokaamera), Kristina Kutsar, Carmen Küdorf, Tuuliki Ojala, Hemminki Otstavel ja Veronika Põlgaste (12.e; rahvaluulepraktikast Kihnus), Ann Tuuliki Jürgenstein ja Marili Tomingas (12.e; valikust vene fraseologismidest eestikeelsete vastetega), Sandra Sagar ja Diana Salf (12.d; treffneristidest kaevetöödel), Maimu Jõgeda (12.e), Karl Kristjan Kaup ja Veiko Strauss (12.d; kas ja miks osaleda rahvusvahelises noortevahetusprojektis HTG ja Merlet College'i näitel (Holland))ja Juudit Gross (12.e; projektist HOPLAA). Suur tänu kõikidele esinejatele ja neid juhendanud õpetajatele.
Kooliarsti teated
•	Tervisekontrollile on 30. jaanuaril oodatud 11.b klassi õpilased, 31.01 – 3.02 11.c klassi õpilased.
Eelteated
•	Dr. Margus Punab peab terviseloenguid 12. klasside õpilastele:
12.b, 12.c ja 12.d klassi õpilastele kolmapäeval, 8. veebruaril 5.-6. tunni ajal auditooriumis (221);
12.a ja 12.e klassi õpilastele neljapäeval, 9. veebruaril 5.-6. tunni ajal aulas (200).
Loengutest osavõtt on kõikidele 12. klassi õpilastele kohustuslik.
•	Teisipäeval, 7. veebruaril kohtub 5.-6. tunni ajal aulas 12. klassi õpilaste ja riigikaitse kursusest osavõtjatega kaitseminister Mart Laar.
•	III perioodi klassivanemate ümarlaud toimub teisipäeval, 7. veebruaril kell 15.40.
•	Neljapäeval, 9. veebruaril algab kell 16.00 aulas „HTG noortefilmide õhtu“. See on esmakordne võimalus näha Treffneri õpilaste omafilme. Igalt filmitegijalt ootame isiklikku loomingut ja igaüks on oodatud mõnusat õhtut kaema. Info ja filmide pakkumine olivertaul@gmail.com ja Sten-Oliver Salumaa (12.c).